నేను రిటైరయ్యి రెండు సంవత్సరాలైంది. నా ముప్పయిమూడు సంవత్సరాల సర్వీసులో కల్యాణదుర్గంలో పనిచేసిన రోజులు నాకు అత్యంత ఇష్టమయినవి. ఇప్పటికీ అక్కడి స్నేహితులూ, పెద్దవారూ ఫోన్‌చేస్తూనే వుంటారు. అక్కడ పనిచేసిన నాలుగు సంవత్సరాలూ నాలుగు రోజుల్లా గడచిపోయాయి.సరిగ్గా ఈ రోజుతో నేను కల్యాణదుర్గం వదలి పదమూడు సంవత్సరాలయింది. ఈ మధ్యకాలంలో ఓ రెండు మూడు సార్లు కల్యాణదుర్గం వెళ్ళి వుంటాను. పనుల ఒత్తిడి కారణంగానూ, ఆఫీసు వ్యవహారాల మూలంగానూ కల్యాణదుర్గం, ఆ చుట్టుప్రక్కల పరిచయస్తుల్ని తర్వాత కలుసుకోలేక పోయాను.ఇప్పుడే ఒక నిర్ణయానికి వచ్చాను. రెండు మూడు రోజులు కల్యాణదుర్గంలో వుండి, అందర్నీ పలకరించి రావాలనుకున్నాను. బ్యాగులో బట్టలు సర్దమని శ్రీమతికి చెప్పాను. రేపు ఉదయం ఆరుగంటలకు నా ప్రయాణం. నాకు ఇద్దరు పిల్లలు. పెద్దవాడు కిరణ్‌, కాలిఫోర్నియాలో వుంటున్నాడు. సాఫ్ట్‌వేర్‌ ఇంజనీరు. వాడు కాలిఫోర్నియాకు వెళ్ళి దాదాపు తొమ్మిది సంవత్సరాలైంది. ఈ తొమ్మిది సంవత్సరాల్లో చావులకు మాత్రమే వాడు ఇండియాకు వచ్చాడు. వాళ్ళ అమ్మ ఎప్పుడైనా వాడితో మాట్లాడాలనిపించి ఫోన్‌ చేస్తే ‘బిజీగా వున్నాను, తరువాత నేను చేస్తానులే’ అంటాడు. మళ్ళీ ఫోన్‌ చేసినా పలకడు.గూడు వదలి ఎగిరిపోయాడు. తిరిగి వాడు ఈ గూడు చేరుతాడనే ఆశలు లేవు.రెండోది పల్లవి. ఆమె హైదరాబాదులో ఉద్యోగం చేస్తూ కొలీగ్‌ని ప్రేమించి పెళ్లి చేసుకుంది.
పెళ్ళయిన తరువాత తీరిగ్గా మాకు ఆ సంగతి చెప్పింది. ఈ కాలం పిల్లలు వాళ్ళు. వాళ్ళిష్ట ప్రకారం నడుస్తున్నారు. రోజులు అలా ఉన్నాయి. ఏం చేస్తాం? లండన్‌లో సెటిల్‌ అయిందామె. ఫోన్‌ పలకరింపే తప్ప, ఇంటికి వచ్చి రెండు రోజులు ఉండే అవకాశం లేదు.పాతరోజులు గుర్తుకొస్తే బాధగా ఉంటోంది. పిల్లల్ని కనుపాపల్లో పెట్టుకొని పెంచాం. వాళ్ళతోడిదే లోకం అనుకున్నాం. ఇప్పుడు ఆ లోకాలేవీ వాళ్ళకు అక్కర్లేదు. తల్లిదండ్రుల ఆప్యాయతానురాగాలు చాదస్తమేమో! చాదస్తమనే కొట్టిపారేస్తున్నారు పిల్లలు. బాధగా ఉంది. ఉదయం ఏడు గంటలకే కల్యాణదుర్గం చేరుకున్నాను. తెలిసిన ఒకరిద్దరు మిత్రులను పలకరించి, నేను ఉద్యోగం చేసిన రోజుల్లో నాటిన పచ్చని చెట్లను పరామర్శించేందుకు కంబదూరు రోడ్డుకు వచ్చాను. ఊరి బయటికి రాగానే చాలా సంతోషం కలిగింది. రోడ్డుకు ఇరువైపుల అప్పట్లో నాటిన మొక్కలు చెట్లయినాయి. రోడ్డుకు అటూ, ఇటూ చెట్లు శాఖోపశాఖలుగా పెరిగి ఒకదానితో ఒకటి కలిసిపోయాయి. సూర్యకాంతి చెట్టుకొమ్మలను దాటి నేలపై పడడం లేదు. గొడుగుపట్టినట్టుగా ఉంది. రోడ్డంతా అలాగే వుంది.పదమూడు సంవత్సరాల క్రింద నాటిన మొక్కలు ఇంత ఏపుగా పెరుగుతాయని కలలో కూడా ఊహించలేదు. బాధలనూ, కష్టాలనూ మరపించే సువాసనలు ఈ చెట్లకు ఉన్నాయి. ప్రతిచెట్టుకీ చెంపలు ఆనించాను. ముద్దుపెట్టుకున్నాను. వెలుగు ఆకుల్లో వడపోతవుతోంది. నేల మీద పల్చగా పడుతోంది.
nenu retairayyi rendu samvatsaraalaindi. naa muppayimuduu samvatsaraala sarveesulo kalyaanadurgamlo panichesina rojulu naaku atyanta ishtamayinavi. ippatikee akkadi snehituluu, peddavaaruu phonechestune vuntaaru. akkada panichesina naalugu samvatsaraaluu naalugu rojulla gadachipoyayi.sarigga ee rojutho nenu kalyanadurgam vadali padamudu samvatsaraalayindi. ee madhyakaalamlo oo rendu moodu saarlu kalyanadurgam velli vuntaanu. panula ottidi kaaranamgaanuu, aafiisu vyavahaaraala moolamgaanuu kalyanadurgam, aa chuttuprakkala parichayastulni tarvaata kalusukoleka poyanu.ippude oka nirnayaaniki vachanu. rendu moodu rojulu kalyaanadurgamlo vundi, andarnee palakarinchi raavaalanukunnaanu. byagulo battalu sardamani srimatiki cheppaanu. repu udayam aarugantalaku naa prayaanam. naaku iddaru pillalu. peddavaadu kiranni, californialo vuntunnadu. saffeyverky injaneeru. vaadu californiaku velli daadaapu tommidi samvatsaraalaindi. ee tommidi samvatsaraallo chaavulaku matrame vaadu indiaku vachaadu. vaalla amma eppudaina vaaditho matladalanipinchi fone cheste cbigiga vunnaanu, taruvaata nenu chestanule antaadu. mallee fone chesina palakadu.goodu vadali egiripoyadu. tirigi vaadu ee goodu cherutadane aasalu levu.rendodi pallavi. aame hyderabadulo udyogam chestu koligni preminchi pelli chesukundi.
pellayina taruvaata teeriggaa maaku aa sangati cheppindi. ee kaalam pillalu vaallu. vallishta prakaaram nadustunnaru. rojulu alaa unnaayi. yem chestam? landanle setilli ayindame. fone palakarimpe tappa, intiki vachi rendu rojulu unde avakaasam ledu.paatarojulu gurtukoste badhaga untondi. pillalni kanupapallo pettukoni pencham. vallatodide lokam anukunnam. ippudu aa lokalevi vaallaku akkarledu. tallidandrula aapyaayataanuraagaalu chaadastamemo! chaadastamane kottipaarestunnaar pillalu. badhaga undi. udayam edu gantalake kalyanadurgam cherukunnanu. telisina okariddaru mitrulanu palakarinchi, nenu udyogam chesina rojullo naatina pachani chetlanu paraamarsinchenduku kambaduru rodduku vachanu. oori bayatiki ragane chala santosham kaligindi. rodduku iruvaipula appatlo naatina mokkalu chetlayinaayi. rodduku atuu, itoo chetlu saakhopasaakhalugaa perigi okadaanito okati kalisipoyayi. suuryakaanti chettukommalanu daati neelapai padadam ledu. godugupattinattugaa undi. roddanta alaage vundi.padamudu samvatsaraala krinda naatina mokkalu inta epuga perugutaayani kalalo kuudaa oohinchaledu. baadhalanuu, kashtaalanuu marapinche suvaasanalu ee chetlaku unnaayi. pratichettukii chempalu aaninchaanu. muddupettukunnaana. velugu aakullo vadapotavutondi. neela meeda palchagaa padutondi.